KEX ครึ่งปีหลังขยายตัวเด่น
จากกรณี KEX อนุมัติจัดตั้งบริษัทร่วมทุนกับ BTG ภายใต้ชื่อบริษัทว่า บริษัท เคอรี่ เบทาโกร จำกัด ซึ่งเป็นบริษัทร่วมทุจดทะเบียน 1 ล้านบาท 
จากกรณี KEX อนุมัติจัดตั้งบริษัทร่วมทุนกับ BTG ภายใต้ชื่อบริษัทว่า บริษัท เคอรี่ เบทาโกร จำกัด ซึ่งเป็นบริษัทร่วมทุจดทะเบียน 1 ล้านบาท
13 ต.ค. 2564

คุณค่าบริษัท 
จากกรณี บริษัท เคอรี่ เอ็กซ์เพรส (ประเทศไทย) จำกัด (มหาชน) หรือ KEX ได้มีมติอนุมัติจัดตั้งบริษัทร่วมทุนกับบริษัท เบทาโกร จำกัด (มหาชน) และบริษัทย่อย (BTG) ภายใต้ชื่อบริษัทว่า บริษัท เคอรี่ เบทาโกร จำกัด ซึ่งเป็นบริษัทร่วมทุน ด้วยทุนจดทะเบียน 1 ล้านบาท โดยมีสัดส่วนการลงทุนจาก KEX ร้อยละ 60 และ BTG ร้อยละ 40 และมีแผนจะเพิ่มทุนจดทะเบียนเป็น 50 ล้านบาท ในการดำเนินงานระยะแรก
ทั้งนี้โดยมีวัตถุประสงค์หลักเพื่อดำเนินธุรกิจการให้บริการขนส่งสินค้าด้วยระบบขนส่งควบคุมอุณหภูมิชั้นนำในระดับแนวหน้า ด้วยแพลตฟอร์มเทคโนโลยีและระบบงานที่มีประสิทธิภาพสูง
พร้อมทั้งทางนายอิศรินทร์ ภัทรมัย ประธานเจ้าหน้าที่บริหารสายงานการลงทุน ของ KEX เผยแนวโน้มผลการดำเนินงานในครึ่งหลังของปี 2564 จะเติบโตโดดเด่นจากงวดเดียวกันของปีก่อน เนื่องจากทิศทางผลการดำเนินงานไตรมาส 3 ปี 2564 คาดออกมาดีจากงวดเดียวกันของปีก่อน และจากไตรมาสก่อน เป็นช่วงไฮซีซั่น และมีการล็อกดาวน์เมืองในช่วง 2 เดือน อีกทั้งเดือน ก.ย. ยังได้ผลบวกจากเทศกาล 9.9 ทำให้ปริมาณพัสดุโตเลขสองหลัก และยังมีส่วนแบ่งการตลาดเพิ่มขึ้นหลังขยายบริการขนส่งพัสดุขนาดเล็กราคาย่อมเยา
ด้านช่วงไตรมาส 4 ปี 2564 คาดว่าปริมาณพัสดุจะเติบโตเลขสองหลักเช่นกัน  จากการช้อปปิ้งออนไลน์ที่โตต่อเนื่องจากไตรมาสก่อน  แม้ว่าเดือน ก.ย.-ต.ค. น้ำท่วมในหลายพื้นที่ แต่กระทบจำกัด เนื่องจากศูนย์บริการและศูนย์กระจายพัสดุยังดำเนินการได้ปกติ
ทั้งนี้ KEX คาดจะมีการประเมินผลการดำเนินงานปี 2564 ใหม่อีกครั้ง เนื่องจากธุรกิจขยายตัวค่อนข้างมาก ด้านธุรกิจ Cold Chain จะเริ่มให้บริการเดือน พ.ย. 2564 และการส่งแบบไม่เต็มตู้ LTL จะให้บริการได้ประมาณต้นปี 2565 ซึ่งจะมีการเจรจา หรือสรุปความร่วมมือกับพันธมิตรให้เสร็จภายในสิ้นปี 2564 นอกจากนี้ บริษัทยังมีการดำเนินการเจรจา M&amp;A ในธุรกิจที่เกี่ยวข้องหรืออื่น ๆ เพื่อเสริมความแข็งแกร่ง คาดเห็นความชัดเจนเร็วสุดภายในสิ้นปี 2564 หรือช้าสุดในครึ่งแรกของปี 2565
อย่างไรก็ตาม ทาง บล.เคทีบีเอสที มองเป็นบวกจากประเด็นข้างต้น โดยประเมินกำไรครึ่งหลังของปี 2564  อยู่ที่ 846 ล้านบาท เพิ่มขึ้น 27% จากงวดเดียวกันของปีก่อน และเพิ่มขึ้น 33% เทียบกับช่วงเดียวกันของครึ่งปีจากช่วงไฮซีซั่น และการช้อปปิ้งออนไลน์ที่ขยายตัวดี
ส่วนด้านประกาศความร่วมมือกับ BTG มองว่าจะเป็นดีลที่น่าสนใจจากฐานลูกค้าที่ใหญ่ของ BTG จะหนุนให้ cold chain ของ KEX เติบโตในระยะยาว สำหรับ Synergy จะมีดังนี้ BTG จะใช้บริการ Cold Chain ของ KEX ในการขนส่งสินค้าทั้ง B2B และ B2C สำหรับในระยะแรก KEX จะเริ่มส่งสินค้าให้กลุ่ม B2B ของ BTG และในอนาคตจะขยายสู่ B2C โดยมีแผนที่จะเปิดรับลูกค้ารายย่อยกลุ่ม Food อื่น ๆ ที่ต้องการใช้บริการ cold chain logistic ในช่วงต้นไตรมาส 2 ปี 2564 ปัจจุบัน ผู้ทำธุรกิจ Cold Chain Logistic รายใหญ่ ๆ ของไทย ได้แก่ SCG Express, Inter Express, JWD, KEX
ทั้งนี้อย่างไรก็ตาม คงประมาณการกำไรสุทธิปี 2564 ที่ 1,477 ล้านบาท เพิ่มขึ้น 5%  จากงวดเดียวกันของปีก่อนหนุนโดยรายได้รวมขยายตัวเพิ่มขึ้น 3% จากงวดเดียวกันของปีก่อน และคาด revenue per parcel ลดลง 10% จากงวดเดียวกันของปีก่อน แต่ parcel volume ปรับตัวเพิ่มขึ้น 13% จากงวดเดียวกันของปีก่อน จากการเจาะกลุ่มตลาดพัสดุที่มีมูลค่าเล็กลง และการปรับราคาเพื่อขยายฐานลูกค้า
นอกจากนี้ อัตรากำไรขั้นต้นปรับตัวลดลง และ SG&amp;A to total sales ปรับตัวลดลง ทั้งนี้ ยังไม่ได้รวมรายได้จาก Synergy จาก SF, BTG ในประมาณการ และยังมี upside จาก M&amp;A คงคำแนะนำ “ซื้อ” คงราคาเป้าหมายปี 2565 ที่ 45.00 บาท
….
ผู้ถือหุ้นรายใหญ่
รายชื่อกรรมการ